ג'רי והפייסמייקרס

ג'רי והפייסמייקרס (באנגלית: Gerry and the Pacemakers; מילולית: ג'רי והפוסעים, או: ג'רי והקוצבים) הייתה להקת רוק בריטית מהעיר ליברפול אשר פעלה בעיקר במהלך שנות ה-60 של המאה ה-20. הלהקה הוקמה בשנת 1959 על ידי ג'רי מרסדן יחד עם אחיו המתופף פרדי. הלהקה התחילה כשלישייה עם לס צ'אדוויק, ובשנת 1961 הפכה לרביעייה עם הצטרפותו של לס מגווייר. בתחילת דרכם נקראו הפייסמייקרס The Mars Bars, אך בעקבות תביעה של חברת הממתקים, נאלצו לשנות את שמם לשם הנוכחי. ג'רי והפוסעים היו ממובילי מוזיקת המרסיביט, והופיעו בהמבורג ובמועדון הקאוורן בליברפול יחד עם הביטלס. האמרגן של הביטלס, בריאן אפשטיין, הפך להיות גם האמרגן שלהם, ובתחילת שנת 1963 השיג להם חוזה הקלטה בחברת EMI. הלהיט הראשון של הלהקה היה How do you do it של המחבר מיץ' מוריי. במקור ייעד ג'ורג' מרטין את השיר ללהקת הביטלס, אך הם סירבו להקליט שיר של מחבר אחר ובמקומו הקליטו את Please please me. ג'רי והפייסמייקרס הקליטו את How do you do it שהגיע לראש המצעד הבריטי. שיר נוסף של מיץ' מוריי, I like it, הגיע גם הוא לפסגה. הלהיט השלישי של ג'רי והפייסמייקרס היה You'll Never Walk Alone של רוג'רס והמרשטיין מתוך המחזמר קרוסל. היה זה הלהיט הנמכר ביותר של הלהקה והוא אומץ על ידי אוהדי קבוצת הכדורגל ליברפול כהמנון של הקבוצה. בכך הפכו ג'רי והפייסמייקרס למבצע הראשון ששלושת הלהיטים הראשונים שלו הגיעו לפסגת המצעד הבריטי, הישג ששוחזר שנית רק לאחר 20 שנים על ידי להקת פרנקי הולך להוליווד. הלהיט הרביעי של הלהקה היה I’m the one שחיבר ג'רי מרסדן ושהגיע למקום השני. בעקבותיו הוקלט Don’t let the sun catch you crying של לואיז קורדט. הלהיט המשמעותי האחרון של הלהקה היה Ferry cross the Mersey שנכתב על ידי מרסדן לסרט באותו שם שתיאר את הלהקות והזמרים של ליברפול והמרסיביט כמו הפורמוסט וסילה בלאק. גם הלהיט הבא, I’ll be there של בובי דארין, הגיע אל 20 הגדולים במצעדים. בהמשך לא הצליחה הלהקה לשחזר את ההצלחות הקודמות, ובחודש מאי 1967 התפרקה. ג'רי מרסדן החל קריירת סולו ובשנים הבאות הקליט שישה שירים אך אף אחד מהם לא נכנס למצעד. במקביל זכה מרסדן להצלחה כשחקן תיאטרון ושיחק שנתיים בהצגה "הנערה של צ'ארלי" והופיע בקביעות בסדרת הטלוויזיה לילדים Sooty and Sweep. בשנת 1985 התאחדה להקת ג'רי והפייסמייקרס להופעה לטובת קורבנות אסון התמוטטות היציעים במגרש הכדורגל של קבוצת בראדפורד סיטי. כמו כן הופיע ג'רי מרסדן לעיתים במשחקים מיוחדים של קבוצת הכדורגל שלליברפול באצטדיון אנפילד ושר לקהל את השיר You’ll never walk alone. ג'רי מרסדן נפטר ב-3 בינואר 2021 בגיל 78. How do you do it #1UK #9US 04/63 I like it #1UK #17US 06/63 You’ll never walk alone #1UK #48US 11/63 I’m the one #2UK #82US 02/64 Don’t let the sun catch you crying #6UK #4US 05/64 It’s gonna be alright #24UK #23US 09/64 Ferry cross the Mersey #8UK #6US 01/65 I’ll be there #15UK #14US 04/65 Give all your love to me #68US 09/65 Walk hand in hand #29UK 12/65 La la la 04/66 Girl on a swing 10/66 How do you do it #2UK 1963 You’ll never walk alone #8UK 1963 I’m the one #11UK 1964 Don’t let the sun catch you crying #15UK 1964 It’s gonna be alright 1964 Gerry in California 1965 Hits from 'Ferry cross the Mersey' 1965 How do you like it #2UK 11/63 Don’t let the sun catch you crying #29US 09/64 Ferry cross the Mersey #19UK 02/65 הפלישה הבריטית מדיה וקבצים בנושא ג'רי והפייסמייקרס בוויקישיתוף אתר האינטרנט הרשמי של ג'רי והפייסמייקרס (באנגלית) ג'רי והפייסמייקרס, ברשת החברתית פייסבוק ג'רי והפייסמייקרס, סרטונים בערוץ היוטיוב ג'רי והפייסמייקרס, במסד הנתונים הקולנועיים IMDb (באנגלית) ג'רי והפייסמייקרס, באתר אפל מיוזיק (באנגלית) ג'רי והפייסמייקרס, באתר ספוטיפיי ג'רי והפייסמייקרס, באתר Last.fm (באנגלית) ג'רי והפייסמייקרס, באתר AllMusic (באנגלית) ג'רי והפייסמייקרס, באתר MusicBrainz (באנגלית) ג'רי והפייסמייקרס, באתר דיזר ג'רי והפייסמייקרס, באתר Discogs (באנגלית) ג'רי והפייסמייקרס, באתר Songkick (באנגלית) ג'רי והפייסמייקרס, באתר SecondHandSongs ג'רי והפייסמייקרס, באתר MOOMA (בארכיון האינטרנט) ג'רי והפייסמייקרס, באתר בילבורד (באנגלית) Freddie Marsden Remembered, spectropop.com